Lav et referat af nedenstående tekst:

Tekst:
Liberal Alliance fik et storslået valg og går på landsplan 5,6 procentpoint frem til 7,9. Folketingsgruppen går derfor fra tre til 14 mandater - og det ene mandat bliver fra Nordjylland. Det tyder på at blive spidskandidat Sólbjørg Jakobsen, der kommer til at skifte jobbet som jurist ud med folketingsmedlem. - Jeg skal måske have en alvorlig snak med min chef i morgen, lyder det grinende fra Sólbjørg Jakobsen. Selvom mavefornemmelsen er god, så har hun svært ved tro på, at hun skal sidde i Folketinget. - Jeg tror ikke helt, det er sunket ind. Men jeg er også træt. Vi har jo holdt fest i går, siger hun. Vi kan meget nu Glæden over fremgangen er stor, og selvom der var spået et godt valg til partiet, så er det større, end Sólbjørg Jakobsen turde håbe på. - Det er helt vildt. Vi er meget glade, og vi glæder os til at bruge vores 14 mandater til noget fornuftigt. Samlet set er der en lille tilbagegang i blå blok, men Sólbjørg Jakobsen vil, hvis hun bliver folketingsmedlem, forsøge at trække politikken til højre. - Vi har levet med en rød regering de sidste 3,5 år. Der har vores liberale folketingsmedlemmer formået at trække politikken i den rigtige retning, så jeg tænker, vi kan meget nu, når vi kunne det med tre, afslutter hun.

Referat:
Det blev et kanon valg for Liberal Alliance, som går fra tre til 14 mandater. Sólbjørg Jakobsen står til at komme ind, og det har hun svært ved at forstå.